Source: https://ispis.sk/judikatura/KSKE/13Cb813/2000
Timestamp: 2020-04-08 18:19:05+00:00
Document Index: 5652103

Matched Legal Cases: ['§ 132', '§ 23', '§ 12', '§ 20', '§ 162', '§ 172', '§ 142', '§ 42', '§ 221', '§ 205', 'súd ', 'súd ', 'súd ', '§ 132', 'Súd ', '§ 23', 'súd ', '§ 12', '§ 20', '§ 162', '§ 172', 'súd ', 'súd ', '§ 142']

KSKE 13 Cb 813/2000 - iSpis
iSpis Judikatúra – KSKE 13 Cb 813/2000
KS v Košiciach, dátum 31.10.2012, sp.zn. KSKE 13 Cb 813/2000
§ 132 KV § 23 ods. 2 KV § 12 ods. 1 zákona č. 171/1991 § 20 ods. 1 písm. a) zákona č. 171/1991 § 162 ods. 1 OBZ § 172 OBZ § 142 ods. 1 OSP § 42 ods. 3 OSP § 221 ods. 1 OSP § 205a OSP
Súd: Krajský súd Košice Spisová značka: 13Cb/813/2000 Identifikačné číslo súdneho spisu: 7000899364 Dátum vydania rozhodnutia: 31. 10. 2012 Meno a priezvisko sudcu, VSÚ: JUDr. Janka Kočišová ECLI: ECLI:SK:KSKE:2012:7000899364.2
Krajský súd v Košiciach samosudkyňou F.. F. Z. v právnej veci žalobcu MORAGRO a.s. v Prostějově, Za dráhou 4332/4, Prostějov, Česká republika, proti žalovanému JUDr. Dušan Maruščák, Mlynská 698/13, Stropkov, správca konkurznej podstaty úpadcu Poľnohospodárske družstvo "Poľana" v Duplíne, o určenie pravosti prihlásenej pohľadávky vo výške 10 104,36 eur (304 404,00 Sk) takto
Určuje, že pohľadávka žalobcu vo výške 10 104,36 eur (304 404,- Sk) prihlásená do konkurzného konania vedeného na Krajskom súde v Košiciach pod č.k. 2K 25/95-25 proti úpadcovi Poľnohospodárske družstvo Poľana v Duplíne je oprávnená s uspokojením v 3. triede veriteľov.
Žalovaný je povinný nahradiť žalobcovi trovy konania vo výške 16,60 eur do 3 dní od právoplatnosti rozsudku.
Žalobca sa svojim návrhom domáhal, aby súd určil, že jeho pohľadávka vo výške 304 404,00 Sk prihlásená do konkurzného konania 2K 25/95 voči úpadcovi Poľnohospodárske družstvo Poľana v Duplíne je oprávnená s uspokojením v tretej triede. Pohľadávku na prieskumnom pojednávaní poprel správca podstaty.
S popretím pohľadávky nesúhlasí, pretože je univerzálnym právnym nástupcom štátneho podniku Zemědělské zásobování a nákup s.p. v Prostějově.
Podľa objednávky č. XXX/X/XX, faktúry č. XXXXXX a uznania záväzku úpadcom z XX.X.XXXX boli úpadcovi dodané výrobky vo výške 293 670,00 Sk, ktorú úpadca podľa § 132 Hospodárskeho zákonníka uznal. Žalobca je právnym nástupcom Zemědělského zásobování a nákupu s.p. Prostějov, úäpadca mu dlhuje fakturovanú čiastku 293 670,00 Sk ako cenu výrobkov a 10 734,00 Sk náklady konania, aj keď v platobnom rozkaze Krajského súdu v Košiciach je uvedený s.p. Zemědělské zásobování a nákup.
Žalovaný vo vyjadrení k návrhu uviedol, že na dôvodoch popretia pohľadávky trvá, nakoľko právny predchodca žalobcu Zemědělské zásobování a nákup s.p. Prostějov zanikol 1.5.1994 a teda platobný rozkaz Krajského súdu v Košiciach č.k. 9Cb 13038/92 z 15.8.1995 bol vydaný v prospech neexistujúceho subjektu, právo z neho nemohlo prejsť v prospech žalobcu. Navrhol žalobu zamietnuť.
Žalobca vo svojom vyjadrení uviedol, že je právnym nástupcom zrušeného štátneho podniku, prevzal na základe privatizačného projektu č. XXXXX, ktorého predmetom bolo sprivatizovať Zemědělské zásobování a nákup s.p. Prostějov, všetky jeho práva a povinnosti a poukázal aj na uznanie záväzku.
Súd vykonal vo veci dokazovanie a zistil, že uznesením Krajského súdu v Košiciach zo dňa 11.11.1995 č.k. K 25/95-14 bol vyhlásený konkurz na majetok dlžníka Poľnohospodárske družstvo Poľana v Duplíne. Prihláškou zo dňa 18.3.1996 prihlásil žalobca svoju pohľadávku vo výške 304 404,00 Sk, ktorá pozostáva z ceny tovaru dodaného úpadcovi vo výške 293 670,00 Sk a trov konania vo výške 10 734,00 Sk na základe platobného rozkazu Krajského súdu v Košiciach sp. zn. 9Cb/13038/92, ktorú nadobudol ako právny nástupca Zemědělského zásobování a nákupu s.p. v Prostějově a pohľadávku prihlásil ako pohľadávku 3. triedy.
Na prieskumnom pojednávaní správca podstaty poprel prihlásenú pohľadávku, nakoľko prihlásená pohľadávka na základe platobného rozkazu Krajského súdu v Košiciach 9Cb 13038/92, ktorý nadobudol právoplatnosť 30.9.1995 a znie v prospech iného subjektu a veriteľ nepreukázal, aby naňho prešlo právo z tohto rozhodnutia.
Podľa § 23 ods. 2 ZKV, konkurzní veritelia pohľadávok, ktoré zostali sporné čo do pravosti, výšky alebo poradia, môžu sa domáhať určenia svojho práva v lehote určenej súdom. Žalobu musia podať na súde, ktorý vyhlásil konkurz, proti všetkým, ktorí pohľadávku popreli, smú sa v nej domáhať len právneho dôvodu a poradia uvedeného v prihláške alebo na prieskumnom pojednávaní a pohľadávku môžu uplatniť len do výšky uvedenej v prihláške alebo na prieskumnom pojednávaní.
Správca konkurznej podstaty poprel žalobcom prihlásenú pohľadávku, súd vyzval žalobcu výzvou zo dňa 2.6.1999, aby svoj nárok, jeho výšku a poradie uplatnil určovacou žalobou do 30 dní od doručenia výzvy na súde. Výzva bola žalobcovi doručená 5.10.2000 a žalobou doručenou súdu 17.10.2000 sa žalobca domáhal určenia svojho práva.
Zo zakladateľskej listiny zo dňa 10.11.1993 a notárskej zápisnice N 97/93, Nz 96/93 zo dňa 10.11.1993 vyplýva, že Pozemkový fond Českej republiky ako zakladateľ rozhodol v zmysle ustanovenia § 12 ods. 1 a 2 písm. a) zák. č. 92/1991 Zb. v znení neskorších predpisov a ustanovenia § 20 ods. 1 písm. a) zák. ČNR č. 171/1991 Sb. v znení zák. ČNR č. 285/1991 Sb. a podľa privatizačného projektu č. 26 006 štátneho podniku Zemědělské zásobování a nákup v Prostějově so sídlom Prostějov, Za dráhou 675, schváleného Ministerstvom pre správu národného majetku a jeho privatizáciu Českej republiky a podľa ustanovenia § 162 ods. 1, 2 a § 172 Obchodného zákonníka, o založení akciovej spoločnosti bez výzvy k upisovaniu akcií pod obchodným názvom MORAGRO akciová společnost v Prostějově, podľa tejto zakladateľskej listiny.
Z uvedeného vyplýva, že žalobca je právnym nástupcom štátneho podniku Zemědělské zásobování a nákup s.p. Prostějov, súd preto žalobe vyhovel a určil, že žalobcom prihlásená pohľadávka v konkurznom konaní je oprávnená s uspokojením v 3. triede veriteľov.
O trovách konania súd rozhodol podľa § 142 ods. 1 O.s.p. a žalobcovi priznal náhradu trov konania pozostávajúcich zo zaplateného súdneho poplatku vo výške 16,60 eur.